### Anexa 5 - Formulare pentru achiziţia de servicii de consultanţă

[**Anexa 5.1 - Termeni de referinţă**](#Anexe)

Proiectul privind Învăţământul Secundar (ROSE)

Schema de Granturi: SCHEMA DE GRANTURI PENTRU UNIVERSITĂŢI – Programe de vară de tip punte (SGCU – PV)

Beneficiar: Universitatea „Alexandru Ioan Cuza” din Iaşi

Titlul subproiectului: *Vreau să fiu student la Litere! - Şcoală de vară pentru elevi (LiteratIS)*

Acord de grant nr. 110/SGU/PV/11

**Termeni de referinţă pentruservicii de consultanţă**

**CONSULTANȚI INDIVIDUALI – studenți sprijin activități online -**

**1. Context**

Proiectul privind Învățământul Secundar (Romania Secondary Education Project – ROSE), în valoare totală de 200 de milioane de euro, este finanțat integral de BIRD, în baza Legii nr. 234/2015 *pentru ratificarea Acordului de Împrumut (Proiectul privind învățământul secundar) între România și Banca Internațională pentru Reconstrucție și Dezvoltare, semnat la Washington la 17 aprilie 2015* (Monitorul Oficial, Partea I, nr. 757/12.10.2015), și se va derula pe o perioadă de 7 ani, în intervalul 2015 – 2022. Proiectul este implementat de către Ministerul Educației Naționale, prin Unitatea de Management al Proiectelor cu Finanțare Externă.

Obiectivele de Dezvoltare ale proiectului ROSE sunt reducerea abandonului școlar și universitar, îmbunătățirea tranziției de la liceu la învățământul terțiar și creșterea gradului de retenție în primul an de învățământ universitar în instituțiile finanțate în cadrul proiectului.

În baza Acordului de Grant nr. **110/SGU/PV/11**, semnat cu MEN-UMPFE, Universitatea „Alexandru Ioan Cuza” din Iaşi a accesat în cadrul Schemei de granturi pentru universităţi – Programe de vară de tip punte (SGCU – PV) un grant în valoare de **510.800 Lei** pentru implementarea subproiectului **Vreau să fiu student la Litere! - Şcoală de vară pentru elevi (LiteratIS)** și intenționează să utilizeze o parte din fonduri pentru servicii de consultanță pentru implementarea activităților derulate online destinate grupului țintă.

**Activitătile specifice pentru studenții:**

Pentru a asigura participarea optimă a elevilor selectați în grupul țintă la activitățile din programul școlii de vară LiteratIS, vom contracta **10 studenții care sprijină desfășurarea activităților online**, selectați prin competiție deschisă şi angajați în proiect.

Astfel, studenții de sprijin activități online

* se vor asigura că toți elevii primesc la timp informațiile necesare participării la cursuri
* vor sprijini tutorii în desfășurarea activităților online
* vor conrtacta telefonic elevii paricipanti si vor face simulari de conectare la platformă
* se vor asigura că toți elevii care le vor fi repartizati vor fi prezenți și vor participa pe platforma online la activități, conform orarului anunțat
* vor oferi elevilor consultanță în vederea logării pe platformă și îi vor ajuta să rezolve eventualele probleme de ordin tehnic
* vor sprijini echipa de proiect și tutorii în desfășurarea activității (pregătirea echipamentelor, încărcarea prezentărilor etc.)
* vor organiza activități educative și recreative, conform necesităților comunicate de echipa de proiect
* la solicitarea echipei de proiect, vor participa la implementarea altor activități din cadrul școlii de vară

Studenții de sprijin activități online îi vor informa imediat pe membrii echipei de implementare despre orice probleme, tehnice sau de altă natură, apărute în cursul interacțiunii și activităților desfășurate cu elevii, în vederea remedierii lor.

**2. Obiectiv**

Obiectivul acestor servicii de consultanță este reprezentat de **sprijinul acordat elevilor în vederea desfășurării optime a activităților planificate în mediul online**.

**3. Scopul serviciilor**

Scopul serviciilor livrate de Consultant (studenții **sprijin activitati online**) este să contribuie la implementarea optimă a activităților școlii de vară LiteratIS, prin realizarea acțiunilor necesare pentru a-i antrena pe toți beneficiarii, cei 50 de elevi selectați pentru a participa la școala de vară, în toate sau în cât mai multe dintre activităţile proiectului. Participarea activă și cât mai completă a elevilor va conduce la realizarea obiectivului principal al LiteratIS, de motivare a elevilor din grupul țintă să-și finalizeze studiile liceale și de îmbunătățire a tranziției lor de la liceu la învățământul terțiar.

**4. Livrabile**

Ca rezultat al serviciilor descrise mai sus, Consultantul va trebui să transmită următorul livrabil:

* *Un raport de realizare a activităţilor (descriptiv), elaborat de către consultantul individual, privind toate activităţile pe care le-a realizat pe perioada exercitării contractului de consultanţă;*

**5. Cerințe privind calificarea Consultanților**

În baza experienței în domeniu, Consultantului i se solicită să presteze serviciile luând în considerare principiul economiei și eficienței şi să ofere nivelul etic şi profesional cel mai ridicat, astfel încât Beneficiarul să fie capabil să finalizeze sub-proiectul finanțat în cadrul schemei de granturi pentru universităţi – Programe de vară de tip punte (SGCU – PV), conform procedurilor descrise în Manualul de Granturi şi termenelor din Acordul de Grant semnat cu MEN-UMPFE

Competenţele minime[[1]](#footnote-1) pe care trebuie să le dovedească Consultanții - **– studenti sprijin activități online** sunt următoarele:

* Student în ciclul de studii universitare de licenţă sau master în cadrul Facultății de Litere a Universităţii „Alexandru Ioan Cuza” din Iaşi, având calitatea de student în anul universitar aferent desfășurării școlii de vară , respectiv, 2019-2020;
* Student fără abateri disciplinare în activitatea academică[[2]](#footnote-2);

**6. Alți termeni relevanți**

**Perioadă de implementare/ Durata serviciilor.**

*6 iulie – 19 iulie 2020, 14 zile consecutive. Programul de activitate: 4-6 ore pe zi*

**Locații**

*Activitățile cu elevii se vor desfășura online.*

**Raportare**

*Consultantul va elabora și va transmite:*

* *Un raport de realizare a activităţilor (descriptiv) în care fiecare consultant detaliază activităţile la a căror realizare a contribuit pe toată perioada contractuală.*

**Facilităţi oferite de Beneficiar.**

* *Acces la documente ale proiectului în măsura în care este necesar pentru îndeplinirea unor sarcini de către consultantul individual;*

**Confidențialitate.** Consultantul nu trebuie sa comunice niciunei persoane sau entități vreo informație confidențială obținută pe parcursul realizării serviciilor propuse.

**Drepturi de proprietate intelectuală.** Toate documentele elaborate sau pregătite de către Consultant pentru Beneficiar în cursul îndeplinirii serviciilor vor avea caracter confidențial și vor deveni și rămâne proprietatea absolută a Beneficiarului. Consultantul va transmite toată această documentație către Beneficiar până la termenul final stabilit prin Contract sau până la expirarea acestuia.

1. Studenții care nu îndeplinesc aceste două competențe minime nu vor putea participa la selecție. [↑](#footnote-ref-1)
2. Se va atașa o declarație pe propria răspundere [↑](#footnote-ref-2)